St-1824/2020/MA6-10/Hu

**Zámer Obce Lednické Rovne**

**o nájme nehnuteľného majetku z dôvodu hodného osobitného zreteľa v súlade s § 9a ods. 9 písm. c) zákona č. 138/1991 Zb. o majetku obcí v znení neskorších predpisov**

Obec Lednické Rovne, v zmysle ustanovenia § 9a ods. 9 písm. c/ zákona č. 138/1991 Zb. o majetku obcí v znení neskorších predpisov, má  **zámer prenajať  stavbu so súp. č. 191 – zdravotné stredisko, postavenú na pozemku v registri C KN č. 183/62, zastavaná plocha a nádvorie o výmere 636 m2, zapísaná v liste vlastníctva č.1, vedenom Okresným úradom Púchov, katastrálny odbor, okres Púchov, obec Lednické Rovne, katastrálne územie Lednické Rovne,  vo výlučnom vlastníctve Obce Lednické Rovne na  dobu určitú do 31.12.2025 spoločnosti Ledrov spol. s r.o. so sídlom Schreiberova 369, 020 61 Lednické Rovne, SR za nájomné vo výške 5.000,-Eur/rok, a to z dôvodu hodného osobitného zreteľa**, o ktorom je potrebné rozhodnúť obecným zastupiteľstvom Obce Lednické Rovne trojpätinovou väčšinou všetkých poslancov.

Za dôvod hodný osobitného zreteľa sa považuje, že v danom prípade spoločnosť Ledrov spol. s r.o. ako terajší nájomca dlhodobo užíva predmet nájmu (nebytové priestory), pričom predmet nájmu bude využívať tak ako doteraz. Nájomca bude oprávnený uzatvárať na jednotlivé nebytové priestory predmetu nájmu podnájomné zmluvy s tretími osobami po predchádzajúcom súhlase prenajímateľa. O tom komu budú uvoľnené priestory prenajaté rozhoduje Obecné zastupiteľstvo Lednické Rovne. Nájomca má záujem o predĺženie nájomnej zmluvy. Spoločnosť Ledrov spol. s r.o. je spoločnosť zriadená obcou Lednické Rovne.

**Poznámka :**

Zámer prenajať nehnuteľný majetok bude predložený na schválenie Obecnému zastupiteľstvu v Lednických Rovniach na najbližšom zasadnutí OZ.

V Lednických Rovniach, dňa 25.11.2020

                    \_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                      Mgr. Marian  Horečný

                                                                                            starosta obce